AVALIKU TEENISTUSE KOHTU MÄÄRUS (teine koda)
2. juuli 2007
Kohtuasi F-117/05
Carlos Sanchez Ferriz
versus
Euroopa Ühenduste Komisjon
Avalik teenistus – Ametnikud – Edutamine – Edutatud ametnike nimekirja kandmata jätmine – 2004. aasta edutamine – Eelispunktid – Teene – Teenistusstaaž – Vastuvõetavus
Ese:      EÜ artikli 236 ja EA artikli 152 alusel esitatud hagi, milles C. Sanchez Ferriz palub põhinõudena tühistada komisjoni 30. novembri
2004. aasta otsus, millega kinnitati 2004. aastal edutatud ametnike nimekiri, osas, milles see nimekiri ei sisalda tema nime,
ning teise võimalusena tühistada otsus eelispunktide andmise kohta kõnealusel aastal.
Otsus: Jätta hagi osaliselt ilmselge vastuvõetamatuse ja osaliselt ilmselge põhjendamatuse tõttu rahuldamata. Pooled kannavad ise
oma kohtukulud.
Kokkuvõte
Ametnikud – Hagi – Menetluse algatamise huvi
(Personalieeskirjad, artiklid 90 ja 91)
Ametnikul ei ole õigust alustada avalikkuse või institutsioonide huvi kaitseks menetlust ning võib esitada tühistamishagi
toetuseks vaid neid väiteid, mis teda isiklikult puudutavad. Sellest tulenevalt on ilmselgelt vastuvõetamatu hagi, mille ametnik
on esitanud edutamise käigus kõrgemale palgaastmele edutatud ametnike nimekirja tühistamiseks osas, milles see nimekiri ei
sisalda hageja nime, juhul kui hageja ei ole näidanud, milles seisneb tema isiklik huvi hagi esitada ja ta viitab vaid mõne
eelispunktide kategooria õigusvastasusele, kuid ei esita oma menetlusdokumentides enda olukorra kohta asjaomase edutamisega
seoses ühtegi konkreetset tõendit, nagu eelkõige kõnealustes kategooriates talle antud edutamispunktide arv. Sellekohast järeldust
ei mõjuta asjaolu, et antud edutamispunktide arv nähtub kostja vastusele lisatud dokumendist, kuna hageja on kohustatud oma
menetlusdokumentides välja tooma oma huvi menetlust algatada ning vajaduse korral viitama lisas olevatele vastavatele tõenditele.
(vt punktid 31 ja 32)
Viited:
30. juuni 1983, kohtuasi 85/82: Schloh vs. nõukogu (EKL 1983, lk 2105, punkt 14)
22. november 2006, kohtuasi T‑436/04: Sanchez Ferriz vs. komisjon (EKL AT 2006, lk I‑A‑2‑277 ja II‑A‑2‑1439, punkt 35); 23. november 2006, kohtuasi T‑422/04: Lavagnoli vs. komisjon (kohtulahendite kogumikus ei avaldata, punkt 31)